stanford-oval/wikipedia huggingface dataset:
Korpelan kujanjuoksu

| Korpelan kujanjuoksu |
| --- | --- |
 Sarjan logo
Tyyli:  Draama
Kestoaika:  45 minuuttia
Luoja(t):   Heikki Luoma  Jukka Mäkinen 
Pääosissa:   Esa Latva-Äijö  Janne Kataja  Karoliina Vanne  Juhani Niemelä  Tuija Vuolle  Anna Haaranen  Ilkka A. Jokinen  Ari Myllyselkä  Kai Bäckström 
Alkuperämaa:   Suomi
Verkko:  Yle TV1
Esitetty:  4. syyskuuta 2016 – 30. syyskuuta 2018
Tuotantokausia:  3
Jaksoja:  18
Ikäraja:  
Sisältömerkintä:   
Tuotanto
Tuottaja(t):  Anna-Maija Halonen
Ohjaaja(t):  Jukka Mäkinen
Käsikirjoittaja(t):  Heikki Luoma
Leikkaaja(t):  Piia Leskelä
Lavastaja(t):  Minna Wallenius
Kuvaaja(t):  Kari Manninen
Tuotantoyhtiö(t):  Yle Draama
Aiheesta muualla
IMDb 
Korpelan kujanjuoksu on  suomalainen draamasarja, jonka ovat luoneet suosittujen Maalaiskomedia- ja Pirunpelto -sarjojen luojat Heikki Luoma ja Jukka Mäkinen. Sarjan tapahtumat sijoittuvat kuvitteelliseen Hangaslahden kuntaan. Kuvauksia siihen on tehty muun muassa Nokialla Sorvan kylässä.
Korpelan kujanjuoksun ensimmäinen tuotantokausi alkoi Yle TV1 -kanavalla 4. syyskuuta 2016. Avausjaksoa katsoi TV1:ssä esityspäivänä keskimäärin 983 000 katsojaa ja se tavoitti yli 1,2 miljoonaa katsojaa. Ensimmäinen jakso oli Suomen katsotuin televisiolähetys viikolla 35. Sarja oli kaikkein katsotuin TV-ohjelma myös kolmannella tuotantokaudellaan syksyllä 2018, jolloin sitä seurasi keskimäärin 704 000 katsojaa.
Ensimmäinen kausi kuvattiin vuonna 2015. Toisen kauden kuvaukset puolestaan elokuussa 2016. Kolmannen kauden esitykset alkoivat elokuussa 2018.
Juoni

Sarjan ensimmäisessä kohtauksessa näytetään taukauma kauppaneuvos Temosen murhasta.
Omasta luomutilasta haaveileva Anssi Korpela (Esa Latva-Äijö) ostaa pienen maatilan Perttulankulmasta. Alueen maista ovat muutkin kiinnostuneet. Kunta on tukemassa kaivoshanketta, joka aikoo nielaista ison osan maaseutua. Anssi nousee taisteluun pienen pitäjän puolesta, kaivoshanketta vastaan. Asiassa häntä tukee muun muassa Miisa (Karoliina Vanne), joka on palannut takaisin Suomeen isovanhempiensa Tauno (Juhani Niemelä) ja Lahja (Tuija Vuolle) Perttulan luokse, asuttuaan pitkän aikaa Tanskassa. Isovanhemmat kasvattivat Miisan ja tämän siskon Marvin, koska sisarusten vanhemmat kuolivat nuorena auto-onnettomuudessa.
Ennen vihreän unelmansa toteutumista Anssi on alkanut pyörittää pientä autokorjaamoa ja palkannut kaverinsa Jaskan (Janne Kataja) auttamaan. Ensimmäinen asiakas on kauppaneuvos Temosen leski Synnöve Grahn-Temonen, jonka myötä miehet joutuvat keskelle vanhoista rikoksista kumpuavaa vyyhtiä, joka on kytköksissä hämäräpuuhiin, kun maaperän rikkauksia halutaan hyödyntää Perttulankulmalla.
Rooleissa > Päärooleissa

| 0 | 1 | 2 |
| --- | --- | --- |
|  Esa Latva-Äijö  | … |  Anssi Korpela   |
|  Janne Kataja  | … |  Jaska Alho   |
|  Karoliina Vanne  | … |  Miisa Perttula   |
|  Juhani Niemelä  | … |  Tauno Perttula   |
|  Tuija Vuolle  | … |  Lahja Perttula   |
|  Anna Haaranen  | … |  Anita   |
|  Ilkka A. Jokinen  | … |  Bruuno   |
|  Riitta Räty  | … |  Synnöve Grahn-Temonen   |
|  Ari Myllyselkä  | … |  Kunnanjohtaja Liimatainen   |
|  Kai Bäckström  | … |  Pentti Haverinen   |
|  Hanna Gibson  | … |  Saila Salminen   |
|  Emilia Sinisalo  | … |  Marvi Perttula-Laiho   |
|  Jaakko Kiljunen  | … |  Hannu Laiho   |
|  Marja Myllylä  | … |  Kerttu Alho   |
|  Suvi Salomaa  | … |  Mirjami   |
|  Ulla-Maija Siikavire  | … |  Auli Haapanen   |
|  Jukka Sipponen  | … |  Kalle Muilu   |
|  Turkka Mastomäki  | … |  insinööri Pajamäki   |
Jaksot > Ensimmäinen kausi

| Jakso | Nimi | Esityspäivä | Uusinta | Katsojaluvut |
| --- | --- | --- | --- | --- |
| 1 | Toisen taivas, toisen helvetti | 4. syyskuuta 2016 | 14. elokuuta 2024 | 983 000  |
| 2 | Kel onni on, se rahat kätkeköön | 11. syyskuuta 2016 | 21. elokuuta 2024 | 905 000  |
| 3 | Vauhtia ja vakuutuksia | 18. syyskuuta 2016 | 28. elokuuta 2024 | 776 000  |
| 4 | Armotonta arvonnousua | 25. syyskuuta 2016 | 4. syyskuuta 2024 | 847 000  |
| 5 | Kuka keikuttaa venettä | 2. lokakuuta 2016 | 11. syyskuuta 2024 | 743 000  |
| 6 | Vastaisku valtaajille | 9. lokakuuta 2016 | 18. syyskuuta 2024 | 753 000  |
Jaksot > Toinen kausi

| Jakso | Nimi | Esityspäivä | Uusinta | Katsojaluvut |
| --- | --- | --- | --- | --- |
| 7 | Monoa ja motitusta | 17. syyskuuta 2017 | 25. syyskuuta 2024 | 689 000  |
| 8 | Porttikielto Perttulaan | 24. syyskuuta 2017 | 2. lokakuuta 2024 | 615 000  |
| 9 | Viivyttelyä ja vilunkipeliä | 1. lokakuuta 2017 | 9. lokakuuta 2024 | 663 000  |
| 10 | Kenen lauluja laulat? | 8. lokakuuta 2017 | 16. lokakuuta 2024 | 733 000  |
| 11 | Rähinää ja rahanpesua | 15. lokakuuta 2017 | 23. lokakuuta 2024 | 741 000  |
| 12 | Kaivos vaikka väkisin | 22. lokakuuta 2017 | 30. lokakuuta 2024 | 682 000  |
Jaksot > Kolmas kausi

| Jakso | Nimi | Esityspäivä | Uusinta | Katsojaluvut |
| --- | --- | --- | --- | --- |
| 13 | Mylvintää ja Muilutusta | 26. elokuuta 2018 | 6. marraskuuta 2024 | 678 000  |
| 14 | Epäilyä ja epäröintiä | 2. syyskuuta 2018 | 13. marraskuuta 2024 | 730 000  |
| 15 | Kun kaikki muuttuu | 9. syyskuuta 2018 | 20. marraskuuta 2024 | 667 000  |
| 16 | Uhkapeliä ja uusia avauksia | 16. syyskuuta 2018 | 27. marraskuuta 2024 | 758 000  |
| 17 | Paratiisin porteilla | 23. syyskuuta 2018 | 4. joulukuuta 2024 | 722 000  |
| 18 | Katkera kilpajuoksu | 30. syyskuuta 2018 | 11. joulukuuta 2024 | 792 000  |
Näytelmä

Näytelmäversio Korpelan kujanjuoksusta sai ensi-iltansa Tampereen Komediateatterilla vuoden 2021 kesällä. Se piti alun perin esittää edeltävänä kesänä, mutta näytökset peruttiin koronaviruksen takia. Iso osa näyttelijöistä olivat mukana myös tv-sarjassa. Ohjaajana toimi Jukka Mäkinen.
Korpelan kujanjuoksu on tulossa näytelmänä Kanava teatteriin Laukaaseen, kesälle 2025 Kirsi Sulosen ohjaamana.
Thierry Neuville

| Thierry Neuville |
| --- | --- |
 Thierry Neuville vuonna 2014.
Henkilötiedot
Koko nimi:  Thierry Neuville
Syntynyt: 16. kesäkuuta 1988 (ikä 36) Sankt Vith, Belgia
Kansalaisuus:   Belgia
Lapset:  2
WRC-ura
Aktiivivuodet:  2008–2010, 2012–
Kartanlukija(t):  Martijn Wydaeghe Nicolas Gilsoul
Nykyinen talli:  Hyundai Motorsport
Entiset tallit:  Citroën Junior Team Qatar World Rally Team
Kilpailuja:  167
Maailmanmestaruuksia:  1
Voittoja:  21
Palkintosijoja:  69
Erikoiskoevoittoja:  408
MM-pisteitä:  2090
Ensimmäinen kilpailu:  Katalonian ralli 2009
Ensimmäinen voitto:  Saksan ralli 2014
Viimeisin voitto:  Akropolis-ralli 2024
Sijoitus kaudella 2024:  1. (242 p.)
Aiheesta muualla
www.thierryneuville.be
Thierry Neuville (s. 16. kesäkuuta 1988 Sankt Vith) on belgialainen ralliautoilija. Hän on ajanut kaudesta 2014 alkaen rallin MM-sarjassa Hyundain tehdastallin kuljettajana. Hän voitti maailmanmestaruuden kaudella 2024. Kausina 2013 ja 2016–2019 hän sijoittui MM-sarjan loppupisteissä toiseksi. Vuodesta 2021 hänen kartturinaan on ollut Martijn Wydaeghe. Neuville on voittanut urallaan 21 rallia ja häntä pidetään ensisijaisesti asfalttiralleihin erikoistuneena, mutta on saavuttanut menestystä kaikilla tienpinnoilla.
Ralliura

Neuville aloitti ralliuransa vuonna 2007 muutamalla kilpailulla, ja ajoi vuonna 2008 Belgian rallisarjassa Ford Fiesta ST:llä. Hän ajoi 2008 Suomen rallissa, mutta ei osallistunut kilpailuunselvennä. Kaudella 2009 hän ajoi ensimmäisen rallin MM-sarjaan kuuluneen kilpailunsa Espanjassa Citroën C2 R2 Max:lla kartanlukijansa Nicolas Klingerin kanssa, mutta keskeytti kilpailun. Kaudeksi 2010 Neuville osallistui JWRC-sarjaan Citroën C2 S1600 -autolla. Hän ajoi viisi kauden kuudesta rallista ja sijoittui kokonaispisteissä seitsemänneksi. Hän keskeytti kaksi ensimmäistä rallia, Turkissa teknisen vian vuoksi ja Portugalissa ulosajon myötä, mutta voitti kolmannen rallin Bulgariassa. Neuville keskeytti seuraavan rallin Saksassa moottorivian vuoksi ja ajoi kauden päätösrallissaan Ranskassa kolmanneksi.
Ralliura > Intercontinental Rally Challenge (2010–2011)

Neuville siirtyi kaudeksi 2010 ajamaan belgialais-luxemburgilaistalliin Intercontinental Rally Challenge -sarjaa Peugeot 207 S2000:lla. Sarjassa ajoivat samaan aikaan muun muassa Juho Hänninen, Jan Kopecký, Kris Meeke ja Andreas Mikkelsen. Avauskaudellaan hän sijoittui loppupisteissä yhdeksänneksi. Neuville ajoi Juniori WRC-luokan kanssa samaan aikaan, jonka myötä hän ajoi vain kuudessa kilpailussa. Neuville joutui keskeyttämään avausrallinsa jousituksen vuoksi oltuaan sitä ennen kilpailun seitsemäs. Seuraavassa kilpailussa Italiassa hän sijoittui neljänneksi ja ajoi heti seuraavassa kilpailussa Belgiassa kolmanneksi. Neuville ajoi vielä kolme kilpailua, mutta keskeytti niistä kaksi Tšekissä ja Skotlannissa. Hän ajoi välissä kahdeksanneksi Sanremo rallissa Italiassa.
Neuville jatkoi tallissa seuraavan kauden 2011, jossa hän ajoi tällä kertaa kymmenen rallia ollen loppupisteissä viides. Hän keskeytti avauskilpailunsa Monte Carlossa, jonka jälkeen Neuville vaihtoi kartturinsa Nicolas Gilsouliin. Hän ajoi heti seuraavassa kilpailussa voitosta Kanariansaarilla, mutta sijoittui lopulta kolmanneksi. Neuville otti heti seuraavassa kilpailussa kauden avausvoiton Ranskassa ennen Jan Kopeckýa. Myös Ukrainassa Neuville johti rallia, mutta sijoittui lopulta kuudenneksi rengasrikon vuoksi. Ongelmat jatkuivat myös seuraavassa kilpailussa Ranskassa, jossa hän kärsi jousitusongelmista joutuen keskeyttämään. Neuville ei ajanut seuraavaa kilpailua, mutta Tšekissä hän ajoi neljänneksi ja Unkarissa Neuville taisteli voitosta häviten lopulta Kopeckýlle 0.8 sekunttia. Neuville otti kauden toisen voiton Sanremossa, Italiassa ollen 1.5 nopeampi Andreas Mikkelsenia. Hän ajoi kaksi viimeistä kilpailua heikommin ollen Skotlannissa kuudes ja keskeytti kauden päätöskilpailun Kyproksella, jossa hän oli yksi viidestä kuljettajasta mahdollista voittaa IRC-mestaruuden.
Ralliura > WRC (2012–)

Neuville teki sopimuksen Citroënin kanssa kaudelle 2012, jolloin hän kilpaili MM-sarjassa Citroenin junioritallissa Citroën DS3 WRC -autolla. Hän keskeytti kauden avauskilpailun Monte Carlossa ulosajon myötä ja ajoi kaksi seuraavaa rallia pisteittä Ruotsissa ja Meksikossa, joista jälkimmäisessä rallissa hän otti ensimmäisen erikoiskoevoittonsa. Neuville saavutti ensimmäiset pisteensä sijoittumalla kahdeksanneksi Portugalin rallissa ja ajoi pisteille myös seuraavissa kolmessa ralleissa. Hän muun muassa korvasi Uuden-Seelannin rallissa Nasser Al-Attiyahia Qatar World Rally Teamilla, joka ajoi myös Citroënille. Neuville jäi pisteittä seuraavat kaksi rallia Suomessa ja Saksassa. Suomessa hän oli ajamassa kuudenneksi, mutta menetti sijoituksen ulosajon myötä. Saksassa sitä vastoin Neuville oli lähellä kolmatta sijaa, mutta jäi pisteittä ulosajon vuoksi. Walesin rallissa Neuville ajoi takaisin pisteille ollessaan seitsemäs. Heti perään Ranskassa hän ajoi uransa parhaimman sijoituksen ollen neljäs. Neuville johti rallia ja voitti useita erikoiskokeita, mutta hiipui loppua kohden. Hän jäi pisteittä kahdessa viimeisessä rallissa Italiassa ja Espanjassa.
Ralliura > WRC (2012–) > Qatar WRT ja MM-hopeaa (2013)

Neuville siirtyi kaudeksi 2013 Qatar World Rally Team -talliin, jossa hän ajoi Ford Fiesta RS WRC:llä. Neuville ajoi kauden aikana neljä kertaa peräkkäin toiseksi ja sijoittui lopulta myös MM-sarjan toiseksi, kun Sebastien Ogierin voitti maailmanmestaruuden 114 pisteen erolla. Neuville aloitti kauden keskeyttämällä Monte Carlossa ulosajon myötä, kun Ruotsissa hän ajoi viidenneksi. Meksikon rallissa Neuville ajoi uransa ensimmäisen palkintokorokesijoituksen ollessaan kolmas Ogierin ja Mikko Hirvosen jälkeen. Portugalissa hän jäi pisteittä, kun Argentiinassa Neuville ajoi viidenneksi. Tämän jälkeen hän ajoi viidesti peräkkäin palkintokorokkeelle ollen ensin Kreikassa kolmas ja toinen Italiassa, Suomessa, Saksassa ja Australiassa. Neuville ajoi näiden jälkeen kolmessa viimeisessä rallissa kahdesti neljänneksi ja päätösrallissa Britanniassa kolmanneksi.
Ralliura > WRC (2012–) > Hyundai (2014–)

Marraskuussa 2013 Hyundai Motorsport ilmoitti tehneensä monivuotisen sopimuksen Neuvillen kanssa, joka tulisi olemaan tallin ykköskuljettaja. Neuville aloitti kauden 2014 heikosti Hyundai i20 WRC autollaan, keskeytettyään avauskilpailun Monte Carlossa ja Ruotsissa hän jäi ilman pisteitä. Meksikossa Neuville ajoi kolmanneksi edelliskauden tapaan ja samoin Puolassa. Hän keskeytti seuraavan rallin Suomessa, mutta otti uransa ensimmäisen voiton Saksan rallissa, kun edellä ajaneet Sebastien Ogier, Jari-Matti Latvala ja Kris Meeke joutuivat keskeyttämään. Kyseessä oli myös Hyundain ensimmäinen voitto rallin MM-sarjassa. Neuville ajoi loppukauden pisteille ollen parhaimmillaan neljäs päätöskilpailussa Britanniassa. Neuville sijoittui loppupisteissä kuudenneksi.
Neuville aloitti kauden 2015 alun vaihtelevasti. Hän sijoittui viidenneksi avausrallissa Monte Carlossa ja Ruotsissa toiseksi häviten kilpailun voittajalle Sébastien Ogierille 6,4 sekuntia. Meksikossa hän sijoittui kahdeksanneksi, minkä jälkeen Neuville jäi Argentiinan ja Portugalin ralleissa pisteittä. Italiassa Neuville ajoi kauden toisen palkintokorokesijan oltuaan kolmas. Kauden viimeisten seitsemän kilpailun aikana Neuville ajoi parhaimmillaan neljänneksi Suomen rallissa ja heti perään viidenneksi Saksan rallissa. Ranskassa Neuville jäi pisteittä ja joutui keskeyttämään kauden päätöskilpailun Britanniassa, jossa hän ajoi Hyundain kakkostallissa. Neuville sijoittui toistamiseen loppupisteissä kuudenneksi ollen jälleen paras Hyundain kuljettaja.
Yksityiselämä

Neuvillellä on kumppaninsa valokuvamalli Déborah Ghysin kanssa kaksi lasta.
Rallin MM-sarjan tulokset > Rallin MM-voitot

|  #  | Ralli | Kausi | Kartturi | Auto |
| --- | --- | --- | --- | --- |
| 1 |  Saksan ralli | 2014 |  Nicolas Gilsoul | Hyundai i20 WRC |
| 2 |  Sardinian ralli | 2016 |  Nicolas Gilsoul | Hyundai i20 WRC |
| 3 |  Korsikan ralli | 2017 |  Nicolas Gilsoul | Hyundai i20 Coupe WRC |
| 4 |  Argentiinan ralli | 2017 |  Nicolas Gilsoul | Hyundai i20 Coupe WRC |
| 5 |  Puolan ralli | 2017 |  Nicolas Gilsoul | Hyundai i20 Coupe WRC |
| 6 |  Australian ralli | 2017 |  Nicolas Gilsoul | Hyundai i20 Coupe WRC |
| 7 |  Ruotsin ralli | 2018 |  Nicolas Gilsoul | Hyundai i20 Coupe WRC |
| 8 |  Portugalin ralli | 2018 |  Nicolas Gilsoul | Hyundai i20 Coupe WRC |
| 9 |  Sardinian ralli | 2018 |  Nicolas Gilsoul | Hyundai i20 Coupe WRC |
| 10 |  Korsikan ralli | 2019 |  Nicolas Gilsoul | Hyundai i20 Coupe WRC |
| 11 |  Argentiinan ralli | 2019 |  Nicolas Gilsoul | Hyundai i20 Coupe WRC |
| 12 |  Katalonian ralli | 2019 |  Nicolas Gilsoul | Hyundai i20 Coupe WRC |
| 13 |  Monte Carlon ralli | 2020 |  Nicolas Gilsoul | Hyundai i20 Coupe WRC |
| 14 |  Ypresin ralli | 2021 |  Martijn Wydaeghe | Hyundai i20 Coupe WRC |
| 15 |  Katalonian ralli | 2021 |  Martijn Wydaeghe | Hyundai i20 Coupe WRC |
| 16 |  Akropolis-ralli | 2022 |  Martijn Wydaeghe | Hyundai i20 N Rally1 |
| 17 |  Japanin ralli | 2022 |  Martijn Wydaeghe | Hyundai i20 N Rally1 |
| 18 |  Sardinian ralli | 2023 |  Martijn Wydaeghe | Hyundai i20 N Rally1 |
| 19 |  Keski-Euroopan ralli | 2023 |  Martijn Wydaeghe | Hyundai i20 N Rally1 |
| 20 |  Monte Carlon ralli | 2024 |  Martijn Wydaeghe | Hyundai i20 N Rally1 |
| 21 |  Akropolis-ralli | 2024 |  Martijn Wydaeghe | Hyundai i20 N Rally1 |
Aiheesta muualla

Kuvia tai muita tiedostoja aiheesta Thierry Neuville Wikimedia Commonsissa
Rallin kuljettajien maailmanmestarit
Lost Highway (elokuva)

| Lost Highway |
| --- | --- |

Ohjaaja:  David Lynch
Käsikirjoittaja:   David Lynch  Barry Gifford 
Tuottaja:  Mary Sweeney
Säveltäjä:  Angelo Badalamenti
Kuvaaja:  Peter Deming
Leikkaaja:  Mary Sweeney
Tuotantosuunnittelija:  Patricia Norris
Pukusuunnittelija:  Patricia Norris
Pääosat:   Bill Pullman  Patricia Arquette  Balthazar Getty  Robert Loggia  Robert Blake  Michael Massee 
Valmistustiedot
Valmistusmaa:  Yhdysvallat
Tuotantoyhtiö:  October Films
Levittäjä:  October Films Netflix
Ensi-ilta:  1997
Kesto:  135 min
Alkuperäiskieli:  englanti
Budjetti:  15 miljoonaa $
Tuotto:  3 837 362 $
Aiheesta muualla
IMDb 
Elonet
AllMovie
Infobox OKNimi-testi OK: 
Lost Highway on David Lynchin ohjaama elokuva vuodelta 1997. Se on film noir -tyyliä muistuttava rikoselokuva, joka sisältää surrealistisia aineksia. Lynch laati elokuvan käsikirjoituksen yhdessä Barry Giffordin kanssa, ja musiikin sävelsi Angelo Badalamenti. Elokuvassa esiintyy Rammsteinin musiikkia. Elokuva muistuttaa vuonna 2001 valmistunutta David Lynchin ohjaamaa Mulholland Drive -elokuvaa käsikirjoituksen ja roolihahmojen tyylin perusteella, olematta kuitenkaan häiritsevästi samanlainenkenen mukaan?.
Juoni

Fred Madisonin ovipuhelin soi. Fredin vastatessa siihen, joku tuntematon henkilö sanoo sieltä, että Dick Laurent on kuollut. Fred ei tunne ketään Laurentia eikä hän näe ikkunasta kuka sanoja on ollut. Myöhemmin hän löytää kotitalonsa ulkoportailta videokasetin. Siinä on kuvattuna Fredin ja hänen vaimonsa koti ulkoa päin ilman mitään selityksiä. Seuraavana aamua löytyy jälleen videokasetti, mutta tällä videolla joku on kuvannut heidän kotiaan sisältä päin. Kolmannessa videossa Frediä ja hänen vaimoaan kuvataan kun he nukkuvat sängyssään. Nyt he kutsuvat poliisit paikalle, mutta mitään konkreettista ei löydy selittämään asiaa. Myöhemmin eräänä aamuna Fred herää murhattu vaimo viereltään. Jälleen on uusi video, jossa nähdään murhattu vaimo. Fred saa syytteen vaimonsa murhasta, mutta hän kiistää sen.
Elokuva saa täyden uuden suunnan, kun sellissä oleva Fred muuttuu toiseksi henkilöksi eli nuoreksi Pete Daytoniksi. Poliiseille ei selviä mihin Fred on kadonnut ja miksi Pete on hänen sellissää, joten Pete vapautetaan. Peten elämään ilmestyy nainen, gangsteri Mr. Eddyn / Dick Laurentin naisystävä, joka ulkonäöllisesti muistuttaa Fred Madisonin murhattua vaimoa.
Monitasoinen tarina sekoittaa aikatasoja keskenään sekä unta ja todellisuutta.
Tuotanto > Idea ja käsikirjoitus

Elokuvan idea lähti liikkeelle elokuvan nimestä. Lynch kertoi Chris Rodleylle kirjassa Lynch on Lynch: 
"Eräs Barry Giffordin Night People -romaanin henkilö käytti ilmausta "kadonnut valtatie". Lost Highway kuulostaa unimaiselta ja mielikuvituksekkaalta. Tuo ilmaus sytytti kipinän."
Näistä kahdesta sanasta lähtivät David Lynch ja Barry Gifford ideoimaan käsikirjoitusta eteenpäin.
Vuoden 2006 haastattelussa David Lynch avasi elokuvan käsikirjoitukseen johtanutta omaa ideaansa seuraavanlaisesti: 
”Katselin usein O.J. Simpsonin murhaoikeudenkäyntiä, johon olin kehittänyt pakkomielteen. Minua kiehtoi erityisesti se, kuinka joku voi tehdä murhia ja jatkaa sen jälkeen normaalia elämäänsä. Selvitin asiaa ja käytökselle löytyi lääketieteellinen termi: ’Dissosiatiivinen pakkovaellus’ (Psychogenic fugue). Tuolloin mieli huijaa tai suojelee itseään ja tekee mitä tahansa piilottaakseen hirveän tapahtuman. Kuten omaksumalla toisen identiteetin."
Tuotanto > Mysteerin merkitys

Rodleyn haastattelukirjassa Lynch puhuu elokuvan vaikeatajuisuudesta ja mysteerin merkityksestä: 
"Tarkoitus ei ole hämmentää vaan kokea mysteeri. Mysteeri on hyvä ja hämmennys huono asia, eikä niillä ole keskenään paljonkaan tekemistä. En mielelläni puhu näistä asioista, koska puhuminen on latistavaa. Elokuva sisältää kaikki oikeaan tulkintaan tarvittavat johtolangat. Juoni on monessa mielessä päivänselvä. Vain muutamat asiat ovat hieman poissa tolaltaan."
"Mysteeri on kuin magneetti. Tuntematon vetää aina puoleensa."
"Irtonaisen osan näkeminen tuntuu väkevämmältä kuin kokonaisuus. Kokonaisuus on johdonmukaisempi, mutta ympäristöstään irronnut pala on abstraktiona korvaamaton. Siitä voi tulla pakkomielle."
Tuotanto > Musiikki ja ääniefektit

Lynch kertoo Rodleyn haastattelussa elokuvan musiikista ja ääniefekteistä mm. seuraavaa:
»Minä ja Angelo kävimme keskusteluja musiikista ja kehitimme erikoisen instrumenttivalikoiman, joka sopi elokuvan tummempiin osiin. Angelo sävelsi pitkiä kappaleita, joita ei ole varsinaisesti tarkoitettu mihinkään tiettyyn elokuvan kohtaan. Kutsun niitä polttopuiksi, joita sahaan ja etsin niille sopivaa paikkaa.» 
()
»Loimme (putkien ja viinipullojen avulla) orgaanisia ääniefektejä, jollaisia ei voisi tuottaa kehittyneelläkään digitaalitekniikalla.» 
()
»Musiikkia ja ääniefektejä ei kannata erottaa toisistaan, sillä niiden välimaasto on äärimmäisen kaunis alue.» 
()
Näyttelijät / Roolit

| Näyttelijä |   | Rooli |
| --- | --- | --- |
|  Bill Pullman  | … |  Fred Madison   |
|  Patricia Arquette  | … |  Renee Madison / Alice Wakefield   |
|  Balthazar Getty  | … |  Pete Dayton   |
|  Robert Loggia  | … |  Mr. Eddy / Dick Laurent   |
|  Robert Blake  | … |  Mystery Man   |
|  Michael Massee  | … |  Andy   |
|  Louis Eppolito  | … |  Ed   |
|  Gary Busey  | … |  Bill Dayton   |
|  Lucy Butler  | … |  Candace Dayton   |
|  Henry Rollins  | … |  Guard Henry   |
|  Giovanni Ribisi  | … |  Steve 'V'   |
|  Richard Pryor  | … |  Arnie   |
|  Jack Nance  | … |  Phil   |
|  Marilyn Manson  | … |  Porno Star #1   |
Lähde: IMDb
Arvosteluja

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
DVD-opas: 
Elitisti Paavo Ihalainen: 
Film-o-holic.com Juha Rosenqvist: 
Iltalehti : 
MTV Jari Rantala: myönteinen
Aiheesta muualla

Hirvonen, Iida Sofia: Lost Highway: kun todellisuus on liikaa. Yle Teema 23.2.2018.
KGSM MediaCache: David Lynch on Lost Highway YouTube 24.4.2023 (englanniksi)
Ampumahiihto talviolympialaisissa 2018 – naisten pikakilpailu

| Ampumahiihto talviolympialaisissa 2018   |
| --- | --- | --- | --- | --- | --- | --- | --- |
| Normaalimatka |  | miehet |  |  |  | naiset |  |
| Pikakilpailu |  | miehet |  |  |  | naiset |  |
| Takaa-ajo |  | miehet |  |  |  | naiset |  |
| Yhteislähtö |  | miehet |  |  |  | naiset |  |
| Viesti |  | miehet |  | seka |  | naiset |  |
| n k  | n k  | n k  | n k  |  |  |  |  |
Ampumahiihdon naisten pikakilpailu talviolympialaisissa 2018 järjestettiin 10. helmikuuta 2018 Alpensian ampumahiihtokeskuksessa Pyeongchangissa, Etelä-Koreassa.
Mitalistit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
Mitalistit




| Laura Dahlmeier | Marte Olsbu | Veronika Vítková |  |  |  |  |
|  Saksa |  Norja |  Tšekki |  |  |  |  |
Ampumahiihto talviolympialaisissa 2018 – miesten takaa-ajo

| Ampumahiihto talviolympialaisissa 2018   |
| --- | --- | --- | --- | --- | --- | --- | --- |
| Normaalimatka |  | miehet |  |  |  | naiset |  |
| Pikakilpailu |  | miehet |  |  |  | naiset |  |
| Takaa-ajo |  | miehet |  |  |  | naiset |  |
| Yhteislähtö |  | miehet |  |  |  | naiset |  |
| Viesti |  | miehet |  | seka |  | naiset |  |
| n k  | n k  | n k  | n k  |  |  |  |  |
Ampumahiihdon miesten 12,5 kilometrin takaa-ajokilpailu talviolympialaisissa 2018 järjestettiin 12. helmikuuta 2018 Alpensian ampumahiihtokeskuksessa Pyeongchangissa, Etelä-Koreassa.
Mitalistit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
Mitalistit: 




| Martin Fourcade | Sebastian Samuelsson | Benedikt Doll |  |  |  |  |
|  Ranska |  Ruotsi |  Saksa |  |  |  |  |